Vega de Tacho

La vega de Tacho u val de l'Alto Tacho ye un parache natural que corresponde a la val d'este río a piet de los Monts Universals Prensa Diaria Aragonesa: Los ríos de Aragón. Ríos Mijares, Turia y Tajo. El Periódico de Aragón, Diputación General de Aragón, 2005, pp 40-42, en un territorio entre las provincias de Cuenca y Teruel, no guaire luent de la muga con a provincia de Guadalachara. Lo tacho tiene un cauz que baixa enta lo nord-ueste dende lo suyo naixedero, por lo que la vega de Tacho tiene una dirección sud-este-nord-ueste.

 Toponimia 
Lo microtoponimo Vega de Tajo se conoix ya en textos medievals por haber-ie habiu un litichio territorial entre los concellos de Cuenca y Albarracín, habendo-se conservau uns cuantos documentos sobre este y d'atros entredichos.

Una de las primeras mencions ye de 1278, cuan lo sinyor don Juan Nuñez de Lara concedió unas tierras a Domingo Pascual de Fridas:

Lo 30 de chunio de 1380 lo concello d'Albarracín nombró dos chueces pa tractar lo concello de Cuenca como procuradors. Se'n conserva la carta de poder, a on que se leye:

Lo 2 de chuliol de 1380 los dos procuradors acordoron con las autoridaz cuencanas la declaración d'este territorio como entredicho y d'uso común ganadero dica que se plegás a una solución definitiva:

No nomás se conserva la denominación Vega de Tajo en territorio aragonés (denominación que coexiste con Vega del Tajo), tamién en territorio de la provincia de Cuenca, a on que bi ha un microtoponimo Monte Vega del Tajo.

 Cheolochía 
La val de l'Alto Tacho y la val de l'alto Cabriuel representan un sulco intramontanyoso que desparte la serranía de Cuenca a lo sud-ueste y los Monts Universals Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995, p 144, p 172. (Serranía d'Albarracín). En la formación d'este sulco ha influiu la erosión diferencial de las archilas y conglomeraus terciarios, lo que ha feito que resalten encara mes las calsineras mesozoicas, que amés son superposadas por la existencia d'un gran encabalgamiento baptizau como "encabalgamiento de l'Alto Tacho-Val de Cabriuel".

Las altarias de La Cebadilla (1.841 m), Los Malenes (1.825 m) y Val Longuiello (1.811 m) son en lo cabalto de las costeras de los sarraus de los Monts Universals que bi ha en la marguin nord-este de la val. Estos sarraus son feitos de calsineras churasicas y cretacias que a traviés de l'antedito encabalgamiento s'han posau en contacto con los materials molasicos royencos de lo terciario.

 Cheomorfolochía 
La Vega de Tacho u val de l'Alto Tacho representa un conchunto de vals con fondón plan que desauguan enta una val prencipal, igualment con fondón plan, en bel caso con poljes u navas karsticas capturaus por lo rete fluvial de lo Tacho. Nava Seca ye lo polje principal de las navas de Villar d'el Cobo y desaugua en la Vega de Tacho Chabier de Jaime et al. Serranía de Albarracín 2. Zona occidental de la Sierra de Albarracín. Montes Universales. Mapa excursionista 1:40.000 Paseos y excursiones. Prames..

 Hidrolochía 
En la Vega de Tacho este río ye un simple arrigacho que traviesa las navas karsticas, a sobén sin d'augua José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9. pp 57-58.. Dica lo forcallo con lo río de la Hoz Seca, ya en la provincia de Guadalachara, lo Tacho no tendrá un important cabal hidrolochico. Bi ha unas cuantas fuents con augua d'orichen nival como la Fuent de los Malenes, que baixa dende lo termin de Villar d'el Cobo, a la que s'une l'arroyo de la Fuente de Casa Marín. Atras fuents son la de Borbollón, d'el Pino, u la d'Ojuelo.

 Vechetación 
La vechetación natural en esta zona ye lo pinar con sabina chaparra.

 Referencias 

Categoría:Vals d'o Sistema Iberico
Categoría:Vals d'a provincia de Teruel
Categoría:Cuenca hidrografica d'o Tacho